3) Սև գույնի արհեստական կաշվից, հանվող մորթե օձիքով, մինչև գոտկատեղը ձգվող ուղիղ ուրվագծով, գոտիով և տաք ներդիրով: Կիսավերարկուի գոտու կողքային մասերն ունեն 12-18 սմ երկարությամբ առաձգական ժապավեն: Կոճկվում է կափույրով ծածկվող շղթայով: Թիկունքը` վերին կտրվածքով, կարմիր եզրաքուղով: Լանջափեշերի ներքևի մասում` թեք ներկարված գրպաններ, իսկ վերևի մասում` ներկարված ձևավոր կափույրով կոճկվող փոքր գրպաններ, վերևամասում կարմիր եզրագծով: Թեզանիքը` առաձգական ժապավենով: Աստառը` մետաքսյա, ձախ կողմում ծոցագրպան: Թիկունքին ամրացվում է կտոր` «ՈՍՏԻԿԱՆՈՒԹՅՈՒՆ» մակագրությամբ, առջևի ձախ գրպանի վերևի մասում ամրացվում է «POLICE», բառը, իսկ աջ գրպանի վերևի մասում կարվում է կպչունակ` ծառայողի արյան կարգը նշելու համար: